मध्यप्रदेश में होने वाले विधानसभा चुनाव की तैयारियों में जुटी कांग्रेस अब अपने नेताओं और कार्यकर्ताओं को किसी न किसी बहाने सक्रिय करने की कोशिश कर रही है| इसी कड़ी में पार्टी अब विधानसभा वार चुनावी शंखनाद करने जा रही है| इंदौर जिले में पार्टी के जिलाध्यक्ष सदाशिव यादव प्रत्येक ग्रामीण विधानसभा क्षेत्र  में प्रदेश की भाजपा सरकार को कठघरे में खड़ा कर जवाब दो, हिसाब दो सम्मेलन करने जा रहे हैं| यह सम्मेलन अलग-अलग विधानसभा क्षेत्रों में अलग -अलग दिन 29 अगस्त से 5 सितंबर तक चलेंगे, जिसमें पार्टी के बड़े नेता भी शिरकत करेंगे|